Мост Свети Петар

Мостот Свети Петар (словенечки: Šempetrski most или Šentpetrski most), познат и како Амброжев мост (Ambrožev most) — мост во Љубљана, главниот град на Словенија. Мостот ја преминува реката Љубљаница во североисточниот крај на стариот град и го продолжува патот по улицата Розман.

Мостот е именуван по блиската црква Свети Петар и е наменет главно за моторизиран сообраќај, но исто така се користи и од пешаците.

 Историја 
мини|Мостот Свети Петар во средината на 19 век
мини|Разгледница од почетокот на 20 век на мостот Свети Петар со љубљанскиот трамвај
Оригинално, на локацијата на денешниот Мост Свети Петар, постоел дрвен пешачки мост кој бил во сопственост на бискупите од Љубљана. Тие го користеле мостот за да имаат пристап до нивните земји на спротивниот брег на реката Љубљаница. Според една легенда, која не е потврдена од историските извори, епископот Томас Хрон (1560–1630) ја водел поворката на Светата Тајна преку овој пешачки мост. Легендата тврди дека љубљанските ковачи ја чувале поворката од лутераните.

Во 1776 година, дрвениот мост зад касарната го заменил пешачкиот мост. Изграден бил за да ги поврзе бараките Свети Петар северно од реката и станбениот кварт Пољане јужно од неа. Во 1835 година, тој бил заменет со нов. Имало всушност два моста, поширокиот кој го користеле влечните животни, а потесниот за пешаците, а од почетокот на 20 век, со љубљанскиот трамвај.

Изградбата на денешниот железен и бетонски мост започнала на почетокот на 20 век. Поради Првата светска војна, таа била завршена дури во 1918 година. Дрвениот мост бил пренесен во населбата Пруле, каде потоа служел како Прулскиот мост.

 Наводи 

Категорија:Мостови во Словенија